Komission yksiköiden valmisteluasiakirja - Tiivistelmä - Vaikutusten arviointi ehdotuksesta neuvoston asetukseksi asetuksen (EY) n:o 2201/2003 muuttamisesta tuomioistuimen toimivallan osalta sekä avioliittoasioissa sovellettavaalakia koskevien sääntöjen antamisesta {KOM(2006) 399 lopullinen} {SEK(2006) 949} /* SEK/2006/0950 */





[pic] | EUROOPAN YHTEISÖJEN KOMISSIO | Bryssel 17.7.2006 SEK(2006) 950 KOMISSION YKSIKÖIDEN VALMISTELUASIAKIRJA TIIVISTELMÄ VAIKUTUSTEN ARVIOINTI EHDOTUKSESTA NEUVOSTON ASETUKSEKSI ASETUKSEN (EY) N:o 2201/2003 MUUTTAMISESTA TUOMIOISTUIMEN TOIMIVALLAN OSALTA SEKÄ AVIOLIITTOASIOISSA SOVELLETTAVAA LAKIA KOSKEVIEN SÄÄNTÖJEN ANTAMISESTA {KOM(2006) 399 lopullinen}{SEK(2006) 949} VAIKUTUSTEN ARVIOINTI EHDOTUKSESTA NEUVOSTON ASETUKSEKSI ASETUKSEN (EY) N:o 2201/2003 MUUTTAMISESTA TUOMIOISTUIMEN TOIMIVALLAN OSALTA SEKÄ AVIOLIITTOASIOISSA SOVELLETTAVAA LAKIA KOSKEVIEN SÄÄNTÖJEN ANTAMISESTA TIIVISTELMÄ Tämä vaikutusten arviointi, joka koskee sovellettavaa lakia ja tuomioistuimen toimivaltaa avioeroasioissa, on laadittu ulkopuolisen toimeksisaajan komissiolle laatiman tutkimuksen perusteella. [1] Siinä kuvataan, millaisia ongelmia kansainvälisissä avioliitoissa voi esiintyä, kun puolisot haluavat purkaa avioliittonsa, ja esitetään ehdotuksen tavoitteet: oikeusvarmuuden ja ennakoitavuuden lisääminen, joustavuuden ja osapuolten tahdonautonomian lisääminen, kanteen nostamista koskevan puolisoiden välisen kilpailun estäminen ja oikeussuojan varmistaminen. Vaikutusten arvioinnissa tuodaan esille seuraavat nykytilanteeseen liittyvät ongelmat: - puolisoiden on vaikea ennakoida, mitä lakia sovelletaan avioliitto-oikeuden alaan kuuluvissa menettelyissä - puolisot eivät voi riittävän joustavasti valita sovellettavaa lakia eivätkä toimivaltaista tuomioistuinta - vaarana on kanteen nostamista koskeva puolisoiden välinen kilpailu - tilanne on vaikea puolisoille, jotka ovat eri maiden kansalaisia ja asuvat kolmansissa maissa. Vaikutusten arvioinnissa arvioidaan edellä mainittuja ongelma ja esitetään kuusi mahdollista vaihtoehtoa: (1) tilanteen säilyttäminen ennallaan, (2) jäsenvaltioiden välisen yhteistyön lisääminen, (3) lainvalintasääntöjen yhdenmukaistaminen ja puolisoiden rajallinen mahdollisuus valita sovellettava laki, (4) neuvoston asetuksen N:o 2201/2003 3 artiklan toimivaltaa koskevan säännön tarkistaminen, (5) puolisoiden rajallinen mahdollisuus valita toimivaltainen tuomioistuin ja (6) neuvoston asetuksen N:o 2201/2003 7 artiklan toimivaltaa muissa tapauksissa koskevan säännön tarkistaminen. Kuuden vaihtoehdon etujen ja haittojen arvioinnista voidaan päätellä, ettei mikään vaihtoehdoista ratkaisisi täysin kaikkia ongelmia vaan että tehokkain keino olisi usean vaihtoehdon yhdistäminen. Suositeltavana vaihtoehtona on siten kansallisten lainvalintasääntöjen yhdenmukaistaminen ja puolisoiden rajallinen mahdollisuus valita sovellettava laki (vaihtoehto 3), puolisoiden rajallinen mahdollisuus valita toimivaltainen tuomioistuin (vaihtoehto 5) ja toimivaltaa muissa tapauksissa koskevien yhteisten sääntöjen antaminen, jotta voidaan varmistaa kolmansissa maissa asuvien EU:n kansalaisten oikeussuoja (vaihtoehto 6). Kansalaisten lisääntynyt liikkuvuus Euroopan unionissa on johtanut yhä useampiin kansainvälisiin avioliittoihin, joissa puolisot ovat eri maiden kansalaisia, asuvat eri jäsenvaltioissa tai asuvat jäsenvaltiossa, jonka kansalaisia he eivät ole. Vaikutusten arvioinnin 3 kohdassa annetaan kattava kuva kansainvälisten avioerojen ja avioliittojen määrästä EU:ssa jäsenvaltioiden tilastotoimistojen antamien tietojen perusteella. [1] Ks. European Policy Evaluation Consortiumin (EPEC) laatima tutkimus ”Study to inform a subsequent Impact Assessment on the Commission proposal on jurisdiction and applicable law in divorce matters”, joka on saatavana seuraavassa osoitteessa: http://europa.eu.int/comm/justice_home/news/consulting_public/news_consulting_public_en.htm.